Útbaigazítás a Vajdaság AT területén a középiskolás diákok szállítási költségeinek 2020. évi megtérítésére kiírt pályázat jelentkezési formanyomtatványa és a mellékletében levő táblázat kitöltéséhez

1. Az 1. és az 1a melléklet a középiskolás utazó diákok **szállítási költségeire** vonatkozik éves szinten az utazási útvonalon érvényes díjszabás szerint. A számítás a havi diákbérlet ára alapján történik. Ha bizonyos útvonalakon nincs szervezett szállítás, az illetékes községi/városi szervek az egyes útvonalakra készítenek számítást, és ily módon állapítják meg a szállítás összköltségét. Az 1. és az 1a. táblázatban összegezve kimutatott tanulói létszámnak meg kell egyeznie a 3. mellékletben szereplő diákjegyzékben és a jelentkezési űrlap 7. pontjában kimutatott tanulói létszámmal.
2. A jelentkezési űrlap 5. szám alatti pontjában a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságtól **térítés** címén kért adatot kell beírni, a 6. pontban pedig azt az összeget kell kimutatni, amelyet a helyi önkormányzat **önerőből** tervez **térítésre** lekülöníteni (a Tartományi Titkárság eszközei nélkül). Az 5. és 6. pontban szereplő adatok összege nem haladhatja meg a középiskolás utazó diákok **szállítási költségeire** az 1. és az 1a. mellékletben kimutatott szükséges eszközök összegét.
3. A 3. mellékletben, valamint a számításokban, a Vajdaság autonóm tartományi középiskolás diákok szállítási költségei megtérítésének feltételeiről szóló szabályzattal (VAT Hivatalos Lapja, 6/2017. és 7/2018. szám) összhangban csak **a naponta lakhelyükről az iskolába és vissza utazó diákokat** kell kimutatni. A helyi önkormányzatoknak, amelyek a területükön működő középiskoláktól beszerzik a tanulók névjegyzékét, a névjegyzéket olyan értelemben kell összehangolniuk, hogy csak a helyi önkormányzat területén lakhellyel rendelkező diákokat mutatják ki (a tanulók egy bizonyos száma megduplázásának elkerülése végett). Az utazó diákok jegyzékét a 2019/2020. tanévre egységes táblázat formájában **egységes sorszámozással** kell elkészíteni, kötelezően alá kell írni és a helyi önkormányzat illetékes szervének pecsétjével kell ellátni. A pályázati űrlapok gyorsabb és hatékonyabb feldolgozása céljából, kérjük, hogy minden tanulóra vonatkozóan hiánytalan adatokat közöljenek.

**Az 1. és az 1a. számú mellékletet** kötelezően elektronikus formában a

 varga.endre@vojvodina.gov.rs e-mail címre kell elküldeni.